ผู้เชี่ยวชาญแนะนำ มีบตรให้น้อยลง อาจช่วยลดปัญหาการปล่อยก๊าซเรือนกระจก ในระยะยาวได้
ขณะที่ทั่วโลก กำลังมองหาวิธีลดการปล่อยก๊าซเรือนกระจก ซึ่งเชื่อกันว่าเป็นสาเหตุหนึ่งของการเปลี่ยนแปลงของสภาพภูมิอากาศนั้น ผู้เชี่ยวชาญบา
การศึกษาวิจัยของนักสถิติที่มหาวิทยาลัยOregon State University ลงความเห็นว่าในสหรัฐนั้น การก่อให้เกิดก๊าซคาร์บอนไดอ็อกไซด์ และก๊าซเรือนกระจกอื่นๆ จากการที่มีเด็กเพิ่มขึ้นมาคนหนึ่งๆ เป็นเรื่องสำคัญกว่าที่คาดคิดกันมาก และที่เป็นปัญหาท้าทายก็คือ จำนวนประชากรยังเพิ่มมากขึ้นต่อไปเละการบริโภคทรัพยากรทั่วโลกก็เพิ่มขึ้นเป็นเงาตามตัว Paul Murtaugh นักสถิติที่ Oregon State University กล่าวว่าการเลือกว่าจะมีบุตรกี่คน ยังไม่ค่อยได้รรับความสนใจในการพิจารณา เรื่องผลกระทบของมนุษย์ที่มีต่อโลกเมื่อคนเรามีลูก ลูกแต่ละคนก็จะมีลูกมีหลานสืบต่อๆ กันไปแตกเถาเหล่ากอขยายออกไปมากมายในอนาคต ผลกระทบต่อสิ่งแวดล้อมก็จะมากขึ้นหลายเท่า เท่าจำนวนคน ตามสภาพการณ์ปัจจุบันในสหรัฐในที่สุดแล้วเด็กแต่ละคน จะทำให้เกิดก๊าซคาร์บ็อนไดอ็อกไซด์ราว 9,400 ตัน หรือ 5.7เท่าเพิ่มจากพ่อแม่ แล้วยังจะทำให้มีขยะมากขึ้นและใช้แหล่งน้ำมากขึ้นด้วย ผลกระทบในแต่ละประเทศแตกต่างกันออกไปขณะที่ประเทศกำลังพัฒนาบางประเทศมีพลเมืองเป็นจำนวนมากกว่าและอัตราการเพิ่มของจำนวนพลเมือง สูงกว่าของสหรัฐมากแต่ผลกระทบด้านการก่อให้เกิดก๊าซเรือนกระจก ของคนในประเทศเหล่านั้น มักจะลดลงเนื่องจากมีช่วงชีวิตสั้นกว่าและบริโภคน้อยกว่านักวัจัยกล่าวว่า ผลกระทบในระยะยาวของเด็กที่เกิดในครอบครัว ในประเทศจีนจะมีน้อยกว่าผลกระทบของเด็กที่เกิดในสหรัฐไม่ถึง 1 ใน 5 อย่างไรก็ตามขณะที่โลกกำลังพัฒนา มีระดับการเพิ่มของจำนวนประชากร และระดับการบริโภคสูงขึ้นนั้นสัดส่วนการก่อให้เกิดก๊าซเรือนกระจกอาจออกมา ก่อนหน้านี้วารสารการแพทย์อังกฤษ British Medical Journal มีบทบรรณาธิการว่าเวลามีการประชุมระหว่างประเทศเรื่องสภาพภูมิอากาศนั้นมีการพูดกันน้อยมากเกี่ยวกับการวางแผนครอบครัวเพื่อเป็นช่องทาง ในการช่วยชะลอการเปลี่ยนแปลงของสภาพภูมิอากาศเพราะเป็นเรื่องอ่อนไหวทางการเมือง บทบรรณาธิการนั้นชี้แนะว่าการจำกัดขนาดของครอบครัว จะเป็นวิธีที่ง่ายที่สุดและมีส่วนช่วยมากที่สุดที่คนเราจะทำได้ในการช่วยแก้ปัญหาภาวะโลกร้อน และเพื่อให้โลกนี้ยังเป็นทีอยู่อาศัยได้สำหรับลูกหลานหรือคนรุ่นต่อๆไปในอนาคต นักวิจัยที่ Oregon State University กล่าวชี้ว่างานวิจัยของนี้ไม่ได้มุ่งที่จะส่งเสริมให้รัฐบาลควบคุมหรือแทรกแซง ในเรื่องจำนวนประชากรแต่ต้องการให้ประชาชนตระหนักกันถึงผลด้านสิ่งแวดล้อมที่ติดตามมาจากการเลือกมีบุตรกี่คน